**Sydney Michelle McLaughlin** (sündinud 7. augustil 1999 New Brunswickis, New Jerseys) on USA kergejõustiklane, tõkkejooksja. Ta on 400 meetri tõkkejooksu olümpiavõitja, maailmameister ja maailmarekordiomanik. 

Ta võitis 2015. aasta noorte maailmameistrivõistlustel 400 meetri tõkkejooksus kuldmedali. 

2016. aastal püstitas ta Ameerika Ühendriikide katsevõistlustel Eugene'is noorte ja juunioride maailmarekordi 54,15 ning sai kolmanda koha. Sellega sai temast pärast 1980. aastat noorim kergejõustiklane, kes kvalifitseerunud USA olümpiakoondisesse. 2016. aasta suveolümpiamängudel Rio de Janeiros pääses ta poolfinaali ning sai 17. koha.

2017. aastal jooksis ta Bloomingtonis 300 meetri jooksu juunioride sisemaailmarekordi 36,12.

2018. aastal parandas ta taas 400 meetri tõkkejooksu juunioride maailmarekordit, joostes Fayetteville'is 53,60.

2019. aasta maailmameistrivõistlustel Dohas võitis McLaughlin maailmarekordi püstitanud kaasmaalase Dalilah Muhammadi järel hõbemedali. Ajaga 52,23 tõusis ta kõigi aegade edetabelis teisele kohale. 4×400 m teatejooksus kuulus ta maailmameistriks tulnud Ameerika Ühendriikide nelikusse. Hooaja lõppedes tuli ta esmakordselt Teemantliiga võitjaks.

2021. aastal alistas ta USA katsevõistlustel Eugene'is 400 meetri tõkkejooksus esimese naisena 52 sekundi piiri, joostes 51,90 ning ületades Muhammadile kuulunud maailmarekordi 26 sajandikuga. Suveolümpiamängudel Tokyos tuli ta olümpiavõitjaks, parandades 51,46-ga taas maailmarekordit. 4×400 m teatejooksu finaalis jooksis ta olümpiavõitjaks tulnud Ameerika Ühendriikide naiskonna avavahetust.

2022. aasta USA meistrivõistlustel Eugene'is parandas McLaughlin kolmandat korda 400 meetri tõkkejooksu maailmarekordit, joostes 51,41. Samal staadionil toimunud maailmameistrivõistlustel parandas ta rekordit 73 sajandikuga, saades tulemuseks 50,68. Ta edestas finaalis hõbemedali võitnud Femke Boli enam kui pooleteist sekundiga. 4×400 m teatejooksus jooksis ta kulla võitnud Ameerika Ühendriikide viimast vahetust, saades vahetuse ajaks 47,91 .

Isiklikud rekordid
------------------

Välisrekordid

| Ala | Tulemus | Aeg | Koht |
| --- | --- | --- | --- |
| 200 m jooks | **22,39** | 29. märts 2018 | Ameerika Ühendriigid Gainesville |
| 400 m jooks | **48,74** | 8. juuli 2023 | Ameerika Ühendriigid Eugene |
| 100 m tõkkejooks | **12,65** | 9. mai 2021 | Ameerika Ühendriigid Walnut |
| 400 m tõkkejooks | **50,68** **MR** | 22. juuli 2022 | Ameerika Ühendriigid Eugene |
| Kaugushüpe | **5.61** | 24. mai 2014 | Ameerika Ühendriigid Toms River |

Siserekordid

| Ala | Tulemus | Aeg | Koht |
| --- | --- | --- | --- |
| 200 m jooks | **22,68** | 9. märts 2018 | Ameerika Ühendriigid College Station |
| 400 m jooks | **50,36** | 10. märts 2018 | Ameerika Ühendriigid College Station |
| 60 m tõkkejooks | **8,17** | 15. märts 2015 | Ameerika Ühendriigid New York |
| Kaugushüpe | **6.29** | 28. veebruar 2017 | Ameerika Ühendriigid New York |

Isiklikku
---------

Sydney McLaughlini on pärit kergejõustiklaste perekonnast. Vanemad Willie McLaughlin ja Mary Neumeister McLaughlin olid samuti jooksjad.  Sydney alustas jooksmisega vanema õe Morgani eeskujul. Vanem vend Taylor esindas Ameerika Ühendriikke ˞2016. aasta juunioride maailmameistrivõistlustel, kui võitis 400 meetri tõkkejooksus hõbemedali. Ka noorem vend Ryan tegeleb jooksmisega.

Ta on õppinud Kentucky Ülikoolis.

McLaughlini abikaasa on Ameerika jalgpallur Andre Levrone Jr.

McLaughlini auks on nimetatud kergejõustikustaadion tema kodulinnas Dunellenis.

Viited
------

1. ↑
2. ↑
3. ↑
4. ↑

Välislingid
-----------

* Sydney McLaughlin Rahvusvahelise Kergejõustikuliidu kodulehel Muuda Vikiandmetes

|  |  |
| --- | --- |
|  | Pildid, videod ja helifailid Commonsis: **Sydney McLaughlin** |

| * v
* r
Naiste 400 m tõkkejooksusu maailmameistrid |
| --- |
| 
1980: Bärbel Broschat • 1983: Jekaterina Fesenko • 1987: Sabine Busch • 1991: Tatjana Ledovskaja • 1993: Sally Gunnell • 1995: Kim Batten • 1997: Nezha Bidouane • 1999: Daimí Pernía • 2001: Nezha Bidouane • 2003: Jana Pittman • 2005: Julija Petšonkina • 2007: Jana Rawlinson • 2009: Melaine Walker • 2011: Lashinda Demus • 2013: Zuzana Hejnová • 2015: Zuzana Hejnová • 2017: Kori Carter • 2019: Dalilah Muhammad • 2022: Sydney McLaughlin • 2023: Femke Bol |

| * v
* r
Naiste 4 × 400 meetri teatejooksu olümpiavõitjad |
| --- |
| 

* 1972 Saksa Demokraatlik Vabariik Käsling, Kühne, Seidler, Zehrt
* 1976 Saksa Demokraatlik Vabariik Maletzki, Rohde, Streidt, Brehmer
* 1980 Nõukogude Liit Prorotšenko, Goištšik, Zjuskova, Nazarova
* 1984 Ameerika Ühendriigid Leatherwood, S. Howard, Brisco-Hooks, Cheeseborough, Dixon, D. Howard
* 1988 Nõukogude Liit Ledovskaja, Nazarova, Kultšunova, Brõzgina
* 1992  (ühendvõistkond) Ruzina, Džigalova, Nazarova, Brõzgina, Šmonina, Nurutdinova
* 1996 Ameerika Ühendriigid Stevens, Malone-Wallace, Graham, Miles, Wilson
* 2000 Ameerika Ühendriigid Miles Clark, Hennagan, Colander, Anderson
* 2004 Ameerika Ühendriigid Trotter, Henderson, Richards, Hennagan, Robinson
* 2008 Ameerika Ühendriigid Wineberg, Felix, Henderson, Richards, Hastings
* 2012 Ameerika Ühendriigid Trotter, Felix, McCorory, Richards-Ross, Baker, Dixon
* 2016 Ameerika Ühendriigid Felix, Francis, Hastings, Okolo, Ellis-Watson, McCorory
* 2020 Ameerika Ühendriigid McLaughlin, Felix, Muhammad, Mu, Whitney, Jonathas, Ellis, Irby

 |